HR
L 177/86
Službeni list Europske unije
12.7.2023.
(148) Potrošnja u Uniji kretala se kako slijedi:
Tablica 2.
Potrošnja u Uniji (u tonama) 2019.
2020.
2021.
Razdoblje ispitnog postupka
Ukupna potrošnja u Uniji
[70 000–75 000]
[42 000–46 000]
[44 000–48 000]
[47 000–51 000]
Indeks (2019. = 100)
100
60
63
68
Izvor:
pritužba, odgovor na upitnik podnositelja pritužbe, proizvođači izvoznici koji surađuju i Eurostat
(149) Potrošnja u Uniji smanjila za 32 % tijekom razmatranog razdoblja.
Nakon početnog velikog smanjenja od 40 % u 2020. potrošnja se u određenoj mjeri ponovno povećala u narednim godinama.
Smanjenje iz 2020. podudaralo se s godinom u kojoj je Unija najteže pogođena pandemijom bolesti COVID-19 i uglavnom se može pripisati povezanim „ograničenjima kretanja” kad su tvornice proizvođača bulb plosnatih čelika i njihovih korisnika bile privremeno zatvorene.
Osim toga, kako je objašnjeno u uvodnoj izjavi 29., bulb plosnati čelici prvenstveno se upotrebljavaju u brodograđevnoj industriji.
U Uniji se većina predmetnog proizvoda upotrebljava u proizvodnji brodova za kružna putovanja i drugih luksuznih plovila te vojnih brodova.
Jedna od posljedica pandemije bolesti COVID-19 bilo je usporavanje narudžbi i proizvodnje luksuznih plovila, što je snažno utjecalo na proizvodnju bulb plosnatih čelika.
Iako se potrošnja povećala od 2020., i dalje je daleko od razine prije pandemije.
4.3 Uvoz iz predmetnih zemalja
4.3.1 Kumulativna procjena učinka uvoza iz predmetnih zemalja
(150) Komisija je ispitala je li uvoz bulb plosnatih čelika podrijetlom iz predmetnih zemalja potrebno procijeniti kumulativno u skladu s člankom 3. stavkom 4. osnovne uredbe.
(151) Dampinška marža utvrđena u odnosu na uvoz iz Kine i Turske bila je iznad praga de minimis utvrđenog u članku 9. stavku 3. osnovne uredbe.
Obujam uvoza iz svake od predmetnih zemalja nije bio zanemariv u smislu članka 5. stavka 7. osnovne uredbe.
Tržišni udjeli u razdoblju ispitnog postupka iznosili su [4,0–6,0] % odnosno [53,0–58,0] %.
(152) Uvjeti tržišnog natjecanja između dampinškog uvoza iz Kine i Turske i istovjetnog proizvoda bili su slični.
Konkretno, uvezeni proizvodi natjecali su se međusobno i s bulb plosnatim čelicima proizvedenima u Uniji jer moraju udovoljiti istim tehničkim standardima i moraju ih certificirati iste ustanove prije nego što se utvrdi da ispunjavaju uvjete za predviđenu krajnju namjenu.
Bulb plosnati čelici iz svih izvora prodaju se istim prodajnim kanalima i sličnim kategorijama kupaca.
Brodogradilišta upotrebljavaju iste bulb plosnate čelike u istu svrhu, a razlike se odnose samo na tehničke aspekte proizvoda (npr. širina, duljina, razred čelika), a ne na njegovo podrijetlo.
(153) Stoga su ispunjeni svi kriteriji navedeni u članku 3. stavku 4. osnovne uredbe te se uvoz iz Kine i Turske ispitivao kumulativno u svrhu utvrđivanja štete.